ข้อบัญญัติองค์การบริหารส่วนตำบลเจดีย์หักข้อบัญญัติองค์การบริหารส่วนตำบลเจดีย์หักเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลเจดีย์หักอำเภอเมืองราชบุรี จังหวัดราชบุรีพ.ศ. ๒๕๕๔ อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบล และองค์การบริหารส่วนตำบล(ฉบับที่ ๕) พ.ศ. ๒๕๔๖ และมาตรา ๑๐ (๒) แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายองค์การบริหารส่วนตำบลเจดีย์หักโดยความเห็นชอบของสภาองค์การบริหารส่วนตำบลเจดีย์หักนายอำเภอเมืองราชบุรี ผู้ว่าราชการจังหวัดราชบุรี คณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทยจึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลเจดีย์หัก เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลเจดีย์หัก อำเภอเมืองราชบุรีจังหวัดราชบุรี พ.ศ. ๒๕๕๔ข้อ ๒[๑]ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบัญญัตินี้บริเวณที่ ๑ และบริเวณที่ ๒ หมายความว่าพื้นที่บริเวณที่กำหนดไว้ในข้อ ๑ แห่งกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลหลุมดินตำบลโคกหม้อ ตำบลเจดีย์หัก ตำบลพงสวาย ตำบลหน้าเมือง ตำบลบ้านไร่ และตำบลดอนตะโกอำเภอเมืองราชบุรี จังหวัดราชบุรี พ.ศ. ๒๕๔๗บริเวณที่ ๓ หมายความว่าพื้นที่บริเวณดังต่อไปนี้ทิศเหนือ จดทางหลวงแผ่นดินหมายเลข๓๒๙๑ ฟากใต้ทิศตะวันออก จดทางหลวงแผ่นดินหมายเลข ๔ฟากตะวันตกทิศใต้ จดเส้นขนานระยะ๖๕๐ เมตร กับศูนย์กลางทางหลวงแผ่นดินหมายเลข ๓๒๙๑ ฟากใต้ทิศตะวันตก จดเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๔ทั้งนี้ ตามแผนที่ท้ายข้อบัญญัตินี้ข้อ ๔ ให้กำหนดพื้นที่บางส่วนในเขตพื้นที่องค์การบริหารส่วนตำบลเจดีย์หักอำเภอเมืองราชบุรี จังหวัดราชบุรี ภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่ ๑ และบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง ตามที่กำหนดไว้ในข้อ ๒แห่งกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหลุมดินตำบลโคกหม้อ ตำบลเจดีย์หัก ตำบลพงสวาย ตำบลหน้าเมือง ตำบลบ้านไร่ และตำบลดอนตะโกอำเภอเมืองราชบุรี จังหวัดราชบุรี พ.ศ. ๒๕๔๗(๒) ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(ก) อาคารพาณิชยกรรมประเภทค้าปลีกค้าส่ง ที่มีพื้นที่ใช้สอยรวมกันเพื่อประกอบกิจการในอาคารหลังเดียวกันหรือหลายหลังเกิน ๑๐,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยรวมกันเพื่อประกอบกิจการในอาคารหลังเดียวกันหรือหลายหลัง ตั้งแต่ ๓๐๐ ตารางเมตร แต่ไม่เกิน ๑๐,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดในข้อ ๒ (๒) ๑, ๓, ๔ ๕,๖, ๗, ๘, ๙ และ ๑๐ แห่งกฎกระทรวงกำหนดบริเวณห้ามก่อสร้าง ตำบลโคกหม้อ ตำบลเจดีย์หักตำบลพงสวาย ตำบลหน้าเมือง ตำบลบ้านไร่ และตำบลดอนตะโก อำเภอเมืองราชบุรีจังหวัดราชบุรี พ.ศ. ๒๕๔๗และต้องมีระยะแนวศูนย์กลางปากทางเข้าออกของรถยนต์ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๕๐ เมตรข้อ ๕ ภายในบริเวณพื้นที่ที่กำหนดตามข้อ๔ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในบริเวณพื้นที่ที่กำหนดตามข้อ๔ ก่อนหรือในวันที่ข้อบัญญัตินี้ใช้บังคับ ให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนแปลงการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามที่กำหนดในข้อ๔ข้อ ๗ ให้นายกองค์การบริหารส่วนตำบลเจดีย์หักรักษาการตามข้อบัญญัตินี้ประกาศณ วันที่ ๒๗ มกราคม พ.ศ. ๒๕๕๔ไพบูลย์วรุณไพศาลนายกองค์การบริหารส่วนตำบลเจดีย์หัก[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลเจดีย์หัก เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในเขตองค์การบริหารส่วนตำบลเจดีย์หักอำเภอเมืองราชบุรี จังหวัดราชบุรี พ.ศ. ๒๕๕๔(ดูข้อมูลจากภาพกฎหมาย)ปริยานุช/ผู้จัดทำ๑๔ กุมภาพันธ์๒๕๕๔ณัฐวดี/ตรวจ๑๔ กุมภาพันธ์๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๕ ง/หน้า ๔/๗ กุมภาพันธ์ ๒๕๕๔